cyanic-selkie/wikianc huggingface dataset:
מרדכי כהנא
קורות חייו
בתפקידו הבא שימש מפקד יחידת אגוז ופיקד עליה במלחמת לבנון השנייה, בקרב מארון א-ראס ובקרבות נוספים. לאחר המלחמה יצא ללימודים, ובשנת 2008 הועלה לדרגת אל"ם ומונה למפקד החטיבה הדרומית ברצועת עזה עד 2010, אז מונה למפקד בא"פ אליקים ולמפקד חטיבת עודד. בנובמבר 2012 הוחלט למנותו למפקד חטיבת ביסלמ"ח. בשנת 2014 מונה לחקור את נסיבות מותו של קצין חיל האיסוף הקרבי, טל נחמן, מירי בשוגג שביצע חייל מחטיבת גבעתי. בשנת 2014 פיקד על צק"ח ביסלמ"ח במבצע צוק איתן, במהלכו הרגו לוחמיה 160 מחבלי חמאס, חשפו 20 פירי מנהרות לחימה והשמידו שלוש מהן וכן מחסן אמל"ח, בנוסף פגעו בתשתית התקשורת של ארגון החמאס ברצועה. במהלך הלחימה נהרגו חמישה מלוחמי החטיבה, בגזרת מעבר קרני, בקרב כנגד מחבלים שהגיחו ממנהרה שפתחה בשטח ישראל.
אל ליסיצקי
ראשית דרכו
ליסיצקי נשאר בגרמניה עד פרוץ מלחמת העולם הראשונה, ועם תחילתה נאלץ לחזור לביתו, בדומה לרוסים רבים אחרים, לרבות אמנים גולים ילידי האימפריה הרוסית. על אלה נמנו גם וסילי קנדינסקי ומארק שאגאל.
העיצוב הראשון שלו הופיע בספר "שיחת חולין" שיצא לאור בשנת 1917, ובו עיצב אותיות עבריות בסגנון אר-נובו מובהק. ספרו השני היה המחשה חזותית לשיר "חד גדיא", סיפור יהודי מסורתי מחג הפסח, שבו הציג ליסיצקי אמצעים טיפוגרפיים שעתידים לחזור ולשמשו בעיצובים מאוחרים יותר - שילוב אותיות יחד עם דמויות לאורך מערכת צבעים, תוך התאמת צבעי הדמויות בשיר עם המילה המציינת אותן. בעיצוב הדף האחרון מתאר ליסיצקי את "יד האלוהים" האדירה מוחצת את מלאך המוות, החובש על ראשו את כתר הצאר הרוסי. הייצוג הזה מקשר את רעיון גאולת היהודים עם ניצחונם של הבולשביקים במהפכת אוקטובר. ייצוגים חזותיים נוספים של "יד אלוהים" חזרו והופיעו ביצירות רבות אחרות לאורך הקריירה שלו, ובעיקר בפוטומונטז' של דיוקנו העצמי משנת 1925 בשם "המרכיב", אשר מדגיש את המוטיב באופן בולט במיוחד .
סופרמטיזם
בשנת 1919 הצטרף ליסיצקי לקבוצת "אונוביס" (УНОВИС - ראשי התיבות ברוסית ל-"אלופי החידוש"), תנועה שלא האריכה ימים אך השפיעה רבות. חברי תנועה סופרמטיסטית ראשונית זו היו סטודנטים, אנשי אקדמיה ואמנים שונים. בצורותיה הקודמות נודעה התנועה בשמות "מולפוסנוביס" ו"פוסנוביס" (ПОСНОВИС), ושמה החדש, "אונוביס", נבחר לאחר בחירתו של מלביץ' כמנהיג התנועה. בפברואר 1920. תחת מנהיגותו של מלביץ' שקדה הקבוצה על בלט סופרמטיסטי בניהולה הכוריאוגרפי של נינה קוגן.
מורשת
יחד עם מאמציו לקדם את האמנות, עבד ליסיצקי ללא ליאות במטרה לשלב את האמנות בשיפורם של החיים הטובים. לשם הגשמתה של המטרה הזו הוא בחר ללמוד אדריכלות בצעירותו, ענף שראה בו אלמנט אמנותי שמשפיע ישירות על החברה ותורם לה באופן בלתי אמצעי. הוא היה תומך נלהב באידאולוגיה הקומוניסטית, והקדיש למענה חלק ניכר מחייו, אגב מאמצים בלתי נדלים בשירות האידאולוגיה הזו. באמצעות סדרות הפרואונים פותחו מודלים אוטופיים וחדשניים לקידומו של עולם טוב יותר. גישה זו, לפיה האמן יוצר אמנות כשלנגד עיניו מטרה חברתית מוגדרת, ניתנת להגדרה הולמת בצוואתו "יצירה מונחית מטרה".
אלביס קוסטלו
ביוגרפיה
אלביס קוסטלו נולד בפדינגטון שבלונדון, שם התגורר עד גיל 16. בשנת 1971 עבר עם אימו לליברפול, שם הקים את הרכבו הראשון – צמד בשם "ראסטי". עם סיום לימודיו בתיכון עבר ללונדון, שם הקים להקה בשם "פליפ סיטי" שהייתה פעילה בשנים 1974- 1976 וניגנה בעיקר רוק, כמקובל במועדונים הלונדוניים. בתקופה זו אימץ את שם הבמה '''די. פי. קוסטלו''' (D.P. Costello), המורכב מראשי התיבות של שמו הפרטי ושם נעוריה של אימו.
שנות השבעים
1979 הייתה שנת שיא בקריירה של קוסטלו, עם הוצאת האלבום "Armed Forces". האלבום והסינגל "Oliver's Army" דורגו במקום השני בבריטניה. באותה שנה הפיק קוסטלו אלבום ללהקת הסקא "הספשלז". על הצלחתו בבריטניה העיבה תקרית שאירעה במהלך ויכוח עם הזמרים סטפן סטילס ובוני ברמלט, במהלכו כינה קוסטלו השיכור את ריי צ'ארלס וג'יימס בראון "כושונים" (nigger). התקרית התפרסמה בעיתונות ופגעה קשות בקריירה של אלביס קוסטלו בארצות הברית למשך שנים רבות.
שנות התשעים
בהתאם למחויבות החוזית שלו עם האחים וורנר, הוציא קוסטלו ב-1997 את האלבום "Extreme Honey" עם מיטב להיטיו ושיר חדש בשם "The Bridge I Burned". הוא הוציא גם הקלטת הופעה חיה של גרסאות כיסוי ושירים מקוריים.
שנות האולפיים
במרץ 2003 נכנסו אלביס קוסטלו והאטרקציות להיכל התהילה של הרוק (Rock and Roll Hall of Fame). בספטמבר הוציא את אלבומו "North" אשר הושפע מגירושיו ומהתאהבותו באשתו לעתיד, הזמרת הקנדית דיאנה קרול.
סמל ניופאונדלנד ולברדור
תיאור הסמל
הסמל הוא מגן אדום המחולק לארבעה רבעים באמצעות צלב לבן. שני חדי קרן לבנים ושני אריות מצויים ברבעים של המגן. התומכים הם שני אינדיאנים משבט באותוק. הציצה מורכבת מאייל קורא העומד על חבל משולב באדום וזהב. מתחת לסמל מופיע המוטו בלטינית Quaerite prime Regnum Dei ("חפש תחילה את ממלכת האל" - הבשורה על-פי מתי, ז' 23.).
דגל איטליה
דגל איטליה (איטלקית: Bandiera d'Italia) לעיתים מכונה גם הטריקולור (il Tricolore) הוא דגלה של הרפובליקה האיטלקית בעיצוב טריקולור המורכב משלושה פסי צבע אנכיים השווים ברוחבם בצבעי ירוק, לבן ואדום. הדגל בצורתו הנוכחית, נמצא בשימוש המדינה האיטלקית מ-19 ביוני 1946 ואושר באופן חוקי ורשמי ב-1 בינואר 1948.
היסטוריה
הטריקולור האיטלקי הוצג לראשונה ב-7 בינואר 1797 כאשר הוכרז על ידי הקונגרס ה-14 של רפובליקת צ'יספדן. בהצעתו של נציג לוגו ג'וספה קומפנוני נכתב כי. בחירת הצבעים הללו מיוחסת לצבעי הדגלים של לגיון לומברדה שם צבעי האדום והלבן הגיעו מדגל מילאנו והירוק מצבע מדי המשמר האזרחי, סכמת צבעים אשר אומצה על ידי הלגיון האיטלקי אשר חייליו הגיעו מאמיליה ומרומנה.
גינאה הצרפתית
יורדי הים הפורטוגזים היו לאירופים הראשונים שהפליגו לאורכו של חלק חוף זה של מערב אפריקה במהלך עידן התגליות במאה ה-15. מכיוון שכך, כמו גם בגלל קשיי הניווט, לא פקדו סוחרים אירופיים רבים את האזור במרוצת המאות ה-16 עד ה-18 באותה התכיפות שפקדו מקומות אחרים מצפון ומזרח לאזור. יחד עם זאת, בשפך נהר הפאטאלה (Fatalla), המכונה ריו פונגו (Pongo), במאטאקונג (Matakong), אי זעיר בקרבת שפך נהר פורקאריה (Forekaria) ובמקומות נוספים התבססו סוחרי עבדים. כאשר נדחקו סוחרי העבדים מחופים אחרים באזור, בלחצה של בריטניה, הם הפכו חוף בלתי מוכר זה למעוזם האחרון, ומתקני כליאה לאפריקנים משועבדים ששימשו כשלב מעבר לפני המסע הטרנס-אטלנטי נבנו באזור בשלהי המאה ה-18.
אוטוטרוף
סיווג
רוב היצורים בעולם, ובכללם האדם, אינם אוטוטרופיים, אלא הטרוטרופים; הם צורכים תרכובות אורגניות מהסביבה, ומשתמשים בהן לבניית התאים המרכיבים אותם, על כל מיליוני החומרים המצויים בהם.
היצורים האוטוטרופים מסוגלים לנצל את הפחמן הדו-חמצני המצוי באוויר לשם ייצור התרכובות המרכיבות את התא. היצורים האוטוטרופים היחידים הם רוב הצמחים וקבוצות מסוימות של חיידקים ופרוטיסטים. הצמחים, למשל, סופגים פחמן דו-חמצני מהאוויר ומים מהקרקע ומרכיבים מהם, בתהליך הפוטוסינתזה (הטמעת אור, בעברית), גלוקוז, תרכובת אורגנית פשוטה ממנה ניתן ליצור חומרים רבים אחרים המרכיבים את תאי הצמח.
נבחרות כדורגל לאומיות
זוהי רשימה של נבחרות הכדורגל הלאומיות לגברים בעולם. יש יותר מדינות עם נבחרת לאומית בכדורגל מאשר בכל ענף ספורט אחר, עם נבחרות המייצגות 191 מתוך 193 מהמדינות החברות באומות המאוחדות, כמו גם כמה טריטוריות תלויות, ישויות תת-מדינתיות ומדינות שאינן חברות באו"ם. רשימה זו מחלקת את הנבחרות לשלוש קבוצות עיקריות: רשימה זו אינה כוללת נבחרות אחרות, שבדרך כלל משחקות מחוץ להכרה של פיפ"א. נבחרות שלא נכללות ברשימה זו כוללות את אלו המייצגות קבוצות אתניות, ישויות תת-מדינתיות, תנועות בדלניות ומיקרו או פסאודו-מדינות.
חברות בקונפדרציות פיפ"א
שש הקונפדרציות הן:
CAF (אפריקה)
בשל גודלה הגאוגרפי של אפריקה, ה-CAF מחולק לחמש תת-פדרציות:
מדינות המוכרת על ידי האו"ם
לשלוש חברות באו"ם (מונקו, מיקרונזיה ופלאו) ומדינה משקיפה אחת (קריית הוותיקן) אין חברות כלשהי בפיפ"א או בפדרציה יבשתית, אך הן העמידו נבחרות מאורגנות במשחקי ידידות לא רשמיים או בטורנירים שנערכו מחוץ לחסות פיפ"א. מדינה אחרת החברה באו"ם (הממלכה המאוחדת), בעודה מיוצגת רשמית בפיפ"א ובאופ"א על ידי הנבחרות של המדינות המרכיבות אותה, הציגה גם נבחרת המייצגת את המדינה כולה במשחקי ראווה. הנבחרות הלאומיות של חמש המדינות הללו מופיעות להלן.
שתי מדינות החברות באו"ם, ( ו-, מעולם לא הציגו נבחרת כדורגל מאורגנת.
הלילה של ניק ונורה
רקע
הסרט הוקרן לראשונה ב-6 בספטמבר 2008 בפסטיבל הסרטים הבינלאומי של טורונטו 2008 והופץ ב-3 באוקטובר 2008. הוא שילש את תקציבו בסך 10 מיליון דולר, עם סך הכנסות כולל של 33.5 מיליון דולר. פסקול מלווה הופץ ב-23 בספטמבר 2008, והסרט הופץ ב-DVD ו-Blu-ray ב-3 בפברואר 2009. הסרט זכה לרוב לביקורות חיוביות מהמבקרים, וקיבל מועמדות לשלושה פרסים בלוויין, פרסי GLAAD מדיה, פרסי הסרטים של MTV ופרס סליל הזהב.
קללת קנדי
קללת קנדי (באנגלית: Kennedy curse) הוא ביטוי פופולרי המשמש לתיאור סדרה של אסונות ומקרי מוות בגיל צעיר שאירעו במשפחת קנדי האמריקאית. טד קנדי תהה בפומבי האם אכן תלויה קללה על המשפחה במהלך עדותו בפרשת צ'פקווידיק בשנת 1969. עם זאת, ספקנים רבים טוענים כי כל האירועים שאירעו אינם חריגים במשפחה גדולה כל כך.
רושם ראשוני
רושם ראשוני הוא הרושם המתקבל על אדם בזמן הנע בין מספר אלפיות השנייה למספר דקות, במפגש ראשון עם אנשים אחרים. הרושם הראשוני הוא אחד המרכיבים המכריעים בקביעת התפיסה הכללית על אותו אדם. בזמן קצר זה נקבעת הדעה הכללית על האדם ובפרט דעה על המראה, שפת גוף, ריח גוף, צורת לבוש, התבטאות, מבטא וכדומה.
בית עבאס
עם תחילת שלטונם של העבאסים נכנסת האימפריה המוסלמית לראשית תקופת תור הזהב שלה, בה פורחת בארצות המוסלמיות, בין היתר, אמנויות של שירה ופרוזה.
קץ בית עבאס
עם זאת, גם תחת שלטון הסלג'וקים נותר ח'ליפה עבאסי בתפקיד רשמי בלבד, ורק עם הגעת המונגולים ב-1258 הסתיימה השושלת העבאסית.
אמיר הספרי
אמיר הספרי (נולד ב-24 במאי 1970) הוא פרסומאי, תסריטאי ובמאי ישראלי.
בולוס פרח
בּוּלוּס פַרַח (בערבית: بولس فرح; 1910 – 1991) היה איש ציבור והיסטוריון פלסטיני.
מעבר הביניים
מסעות אלו שהיו כרוכים בהוצאה כספית גדולה, לא נערכו על ידי יחידים, אלא על ידי חברות וקבוצות משקיעים.
הסוחרים שהשתתפו בתהליך הגיעו ממעצמות אירופה כגון: פורטוגל, אנגליה, ספרד, צרפת, הולנד, דנמרק, שוודיה, וברנדנבורג, כמו מצפון אמריקה, וברזיל. העבדים הגיעו מ-8 אזורים באפריקה: סנגמביה, גינאה העליונה, חוף השנהב, חוף הזהב, מפרץ בנין, מפרץ ביאפרה, מרכז אפריקה ומזרח אפריקה. העבדים נמכרו באמריקה הצפונית והדרומית ובקריביים.
דף צ'ונקי
שנים מוקדמות
בנות "דף צ'ונקי" גדלו ברחובות שם הכירו ליד בנק מרכנתיל. ב-2015 הופיעו בעירונוער רחובות תחת השם "ראוס", במסגרת תחרות להקות שבה הפרס היה לחמם הופעה של התקווה 6. נמנע מהן לזכות בתחרות עקב התכנים הקשים שהיו בשיריהן כמו בשיר "לאמא שלי יש סרטן".
סמל אי הנסיך אדוארד
תיאור הסמל
במרכז החלקה הירוקה מצוי כוכב מיקמאקי כחול בן שמונה פינות המסמל את השמש. סביבו שושנים המסמלים את אנגליה, חבצלות המסמלות את צרפת, דרדרים המסמלים את סקוטלנד, תלתן המסמל את אירלנד, ולוע הארי המסמל את האי.
אוניברסיטת דנובה התחתונה
האוניברסיטה נוסדה בסתיו 1948, כשהוקמה הפקולטה להשבחת קרקע. בשנים 1951, 1955 ו-1959 נוספו פקולטות בתחומי החקלאות, הפוליטכניקה והפדגוגיה. עד 1990 אוניברסיטת גאלאץ הכינה מהנדסים בשישה תחומים שלמדינה היה עניין בהם והייתה יחידה בתחומים אלה ברומניה. בצו מ-1974 צורפו לאוניברסיטה המכון הפדגוגי והמכון הפוליטכני ושמה שונה ל"אוניברסיטת דנובה התחתונה". כעת פועלות במסגרת האוניברסיטה 16 פקולטות שונות.
יעקב סגל
ביוגרפיה
בשנים 1924–1925 למד משפטים באוניברסיטה בטורינו, איטליה. לאחר שובו ארצה, המשיך את לימודיו בבית ספר הגבוה למשפטים של הממשל הבריטי בירושלים. ב-1929 הוא הוסמך כעורך דין. עם נישואיו לעדה (לבית סימינובסקי), ב-1930, עבר לתל אביב, שם עבד כעורך דין עצמאי. עד שנת 1957 עסק בעריכת דין בתל אביב, בין שאר ענפי המקצוע עסק בעיקר במשפטים אזרחיים ופליליים ובענייני מקרקעין. בשנת 1957 מונה לכהונת שופט בבית משפט השלום, ו-3 שנים לאחר מכן התמנה לנשיא בית משפט השלום של מחוז תל אביב, עד לפרישתו ב-1973.
איגואנית מקרינה טקסנית
מזון
לטאות אלו ניזונות בעיקר מנמלות קציר אך גם מטרמיטים, צרצרים, חגבים, דבורי-דבש, חיפושיות, חרקים ופרוקי-רגליים אחרים. כהרבה בעלי חיים מדבריים אחרים היא תנצל כל הזדמנות להזין את עצמה מחרקים בסביבתה. כמו לטאות אחרות, תפיסת הטרף שלה נעשית באמצעות לשון דביקה המותאמת לכך, ופחות על ידי שימוש בלסתות שלה.
הגנה
במקרים קיצונים, היא מתגוננת על ידי התזת סילון דם מעינייה ובשל כך היא מכונה "לטאת דם". זהו אמצעי הנועד לבלבל את הטורף ולאפשר להן להימלט. הדבר נעשה באמצעות עצירת זרם הדם מהראש ויצירת לחץ מבוקר אשר מתבטא בסילון דם מבוקר שהן מכוונות כלפי האיום. טווח סילון הדם הוא כ-90 סנטימטרים.
בילי קרודופ
ויליאם גיית'ר "בילי" קרודופ (באנגלית: William Gaither "Billy" Crudup; נולד ב־8 ביולי 1968) הוא שחקן קולנוע ותיאטרון אמריקאי, זוכה פרס טוני ופרס אמי, ידוע בעיקר בשל משחקו בסרטים: "כמעט מפורסמים", "סיפורי דגים" ו"השומרים".
פרנקי ורקאוטרן
נבחרת בלגיה
ורקאוטרן החל את דרכו בנבחרת בלגיה תחת המאמן גי תיס ב-16 בנובמבר 1977, בהפסדה של בלגיה 3-0 ל במסגרת מוקדמות מונדיאל 1978, מהם לא הצליחה בלגיה להעפיל. בלגיה אמנם הצליחה להעפיל לטורניר הגמר של יורו 1980, ואף לסיים בו במקום השני, אך ורקאוטרן לא זומן לטורניר על ידי תיס.
קריירת אימון
בקיץ 2014 התמנה ורקאוטרן לתפקיד מאמן קריליה סובייטוב סמרה, לאחר שירדה לראשונה מזה 22 שנים לליגת המשנה הרוסית. בעונתו הראשונה, זכה ורקאוטרן עם קבוצתו באליפות ליגת המשנה והחזיר אותה לאחר עונה אחת בלבד לליגה הבכירה. באוקטובר 2016 פוטר הקבוצה עקב חוסר הצלחתה של הקבוצה תחתיו באותה העונה.
ג'יין הרמן
קריירה
היא החלה את הקריירה הפוליטית שלה בוושינגטון כשכיהנה כיועצת ראשית ומנהלת צוות של תת-ועדת הסנט למשפטים בנושא זכויות חוקתיות. היא גם כיהנה כיועצת מיוחדת של משרד ההגנה, סגנית מזכיר הממשלה תחת הנשיא ג'ימי קרטר ופרופסורית בכירה באוניברסיטת קליפורניה בלוס אנג'לס (UCLA). לאחר היבחרה לראשונה לקונגרס ב-1992, היא ייצגה את המחוז הנוכחי שלה בין 1993 ל-1999 לפני שעזבה את הקונגרס עבור המרוץ למשרת מושל קליפורניה. אחרי שהפסידה למועמד להיות המושל גארי דייוויס, היא לימדה זמן קצר מינהל ציבורי ויחסים בינלאומיים באוניברסיטת קליפורניה בלוס אנג'לס (UCLA) לפני שהיא לקחה בחזרה את המושב שלה בבחירות של שנת 2000.
המחלוקת בוועדת המודיעין
הוושינגטון פוסט מדווח שאחד מההתחיבויות האלה הייתה שבעבור העזרה של איפ"ק, היא תבקש מעובדי ציבור רפובליקנים בממשל להקל בחקירת שני לוביסטים לשעבר באיפ"ק המואשמים בהפרת חוק הריגול על ידי קבלת מידע ביטחוני לאומי והעברתו לעיתונאים ועובדי שגרירות ישראל בוושינגטון".
יו"ר בית הנבחרים פלוסי אז בחרה בסילבסטר ראייס להיות יושב ראש של ועדת המודיעין בקונגרס ה-110.
עמדה בנושא החלטת בית הנבחרים 106
הרמן, שמייצגת את מחוז הקונגרס ה-36 בדרום קליפורניה, הייתה אחת מבין היוזמים המקוריים של הצעת חוק 106 של בית הנבחרים של ארצות הברית, הקוראת לנשיא ארצות הברית להבטיח שמדיניות החוץ של ארצות הברית תשקף הבנה ראויה ורגישות בנוגע לנושאים הקשורים לזכויות אדם, טיהור אתני ורצח עם ממוסמך ברשומות של ארצות הברית הנוגעות לרצח העם הארמני.
מיילס קנדי
קנדי זכה בתואר "זמר השנה" של מגזין "Loudwire" שלוש פעמים ברציפות.
השנים המוקדמות
את יכולתו השירה שלו גילה קנדי באמצעות האזנה לתקליטים של סטיבי וונדר ומרווין גיי שהיו שייכים להוריו. קנדי אף ציין שסגנון השירה שלו הושפע רבות משירתו של רוברט פלאנט, סולן להקת לד זפלין. בנערותו החל לנגן גיטרה בלהקת בית הספר וחצוצרה בתזמורת הצועדת של בית הספר ובזמנו הפנוי ניגן בלהקת הבי מטאל מקומית שהקים עם חבריו. עם סיום לימודיו בתיכון, קנדי החל ללמוד בקולג' של ספוקיין שם למד מוזיקת ג'אז.
שיתוף פעולה עם חברי "לד זפלין"
בשנת 2008 הוזמן קנדי לחזרה עם חברי להקת "לד זפלין"- ג'ימי פייג', ג'ון פול ג'ונס וג'ייסון בונהם (בנו של ג'ון בונהם).
דיסקוגרפיה
Citizen Swing
Solo
שרון (סדרת טלוויזיה)
רקע
הסדרה עוקבת אחר תקופת כהונתו של ראש הממשלה ה-11 של מדינת ישראל, אריאל שרון, אשר כיהן מטעם מפלגת הליכוד בין השנים 2001–2006 וסוקרת את התמודדותו עם האינתיפאדה השנייה, מבצע חומת מגן, יחסו כלפי יאסר ערפאת, המתנחלים והפלסטינים, הקמת גדר ההפרדה ותכנון תוכנית ההתנתקות השנויה במחלוקת. תוך כדי זליגה לימיו נעוריו, חייו האישיים, עברו כאיש צבא וכפוליטיקאי.
קבלה ביקורתית
סמדר שילוני מאתר ynet ביקר את אופי הסיקור של הסדרה וטען כי היא "שטחית כמו קריאה בוויקיפדיה" ואף ציין כדוגמה את העובדה כי הפרשיות המשפטיות בהם היה מעורב אריק בסוף כהונתו ואשר היוו לטענתו את "מקורות החיים הפוליטיים" של אריק, סוקרו בפחות משתי דקות וללא כל פירוט. כמו כן הוסיף שילוני: כי "'שרון' מסתפק בסקירת ציר הזמן של שרון, ראיונות עם קולגות, חברים קרובים ובני משפחה, וכל זה תוך דילוגים לא קוהרנטים בין התקופות השונות בחייו, דילוגים שאין להם דפוס קבוע והם בעיקר מבלבלים את הצופה. למרבה הצער, אפילו הראיונות עם בנו גלעד לא מספקים נקודת מבט חדשה ואינטימית על האיש".
פארק מנחם בגין
באוגוסט 2013 שופץ חלק ניכר מהפארק. בין היתר הוקמו בפארק מסלולי לשימוש מרוצי מכשולים ושופץ מתקן הסקי מים.
גביע העולם בכדורסל 3x3
ישנם שני אירועים בטורניר; האחד לגברים והשני לנשים. במהדורה הראשונה ב-2012 התקיים אירוע מעורב בו כל נבחרת הורכבה משני גברים ושתי נשים.
מנהרת סייקן
המנהרה
בעקבות עבודות הסקר הגאולוגיות המקדימות שנערכו - לרבות קידוחים בקרקעית מצר צוגרו - הוחלט לכרות את המנהרה בעברו המזרחי של המצר. עבודות הכרייה החלו בספטמבר 1971 ובמסגרתן נפרצו מנהרת ניסיון, המנהרה העיקרית ומנהרת שירות. השימוש במכונה לכריית מנהרות הופסק במהרה בשל קשיים שונים והמשך העבודה נעשה באמצעות פיצוץ דינמיט וקידוח בציוד מיכני.
פואד נסאר
ביוגרפיה
בשנת 1951, כשהוא מתגורר בגדה המערבית, ייסד את המפלגה הקומוניסטית בירדן. בדצמבר 1951 הוא נאסר בבית דפוס מחתרתי עם מספר פעילים אחרים בעוון הפצת תעמולה קומוניסטית והועמד למשפט. בפתיחת המשפט הוא שר יחד עם הנאשמים האחרים את האנטרנציונל ובעקבות זאת התקיים המשך המשפט בדלתיים סגורות. בסוף המשפט הוא נדון לעשר שנות מאסר. בעקבות מחאות בירדן קוצר עונשו לשש שנות מאסר. במאי 1955 עלו מחאות על מצבו הבריאותי הקשה והוא שוחרר באוגוסט 1955 בתנאי שיצא לגלות והוא עבר לסוריה. בנובמבר 1956 הותר לו לשוב לירדן לאור ההתקרבות של מדינות ערב על ברית המועצות ובדצמבר 1956 הוחזרה לו אזרחותו הירדנית.
בשנת 1973 היה לקומוניסט הראשון שהצטרף למועצה הלאומית הפלסטינית.
כריסטוף אריבר
שנותיו הראשונות והקריירה
ב-1997 שב ללה טראס באוריאז', המסעדה בגראנד-אוטל, שבעבר נהגו לפקוד אותה קוקו שאנל, סשה גיטרי, מוריס שבלייה, סטנדל ואלפונס דודה. ב-2004 השף פיליפ בואיסו עזב את אוריאז'. כריסטוף אריבר תפס את מקומו ושמר על שני הכוכבים.
קולנוע מוגרבי
הקולנוע והכיכר בתרבות הישראלית
ככיכר מרכזית בעיר, שימשה כיכר מוגרבי גם בעלילת הסרט הקומי תעלת בלאומילך של אפרים קישון המציג אירוע אבסורד שכל כולו מתרחש בכיכר מוגרבי. בעבר ליד הקולנוע בכיכר ניצב שעון אשר היה נקודת המפגש של הצעירים. על השעון שהיה תלוי על פנס כתב המשורר נתן אלתרמן בשירו "הילד ניסים":
דני סנדרסון כתב בשירו "קפה בתחתית":
אנוך אולינגה
אנוך אולינגה (באנגלית: Enoch Olinga; 24 ביוני 1926 – 16 בספטמבר 1979) היה יליד אוגנדה, נוצרי אנגליקני אשר המיר את דתו לבהאא'י בשנת 1952, זכה לתואר אביר בהאא' אללה (אנ') והיה הצעיר ביותר אשר מונה כיד אמונת האל, המעמד הגבוה ביותר בדת הבהאא'ית. הוא שירת את האינטרסים של הדת ברחבי העולם ובעיקר באפריקה. אולינגה חזר לאוגנדה בתקופה בה היו מהומות במדינה בתקופת שלטונו של אידי אמין ולבסוף נרצח עם משפחתו ב-16 בספטמבר 1979.
היסטוריה מוקדמת
אנוך אולינגה נולד ב-24 ביוני 1926 למשפחת נוצרים מומרים מהכנסייה האנגליקנית הילידית של אוגנדה, מהקבוצה האתנית 'טסו' (אנ'). אולינגה היה בנם השני של סמוסאן אוקדאקינה ואסזה ייאמיתי. אביו של אולינגה היה מדריך על עיקרי הנצרות ומיסיונר של הכנסייה האנגליקנית ובשנת 1920 התנדב להקים תחנת מיסיון בסורוטי, מרכז אוגנדה, שם גר עם משפחתו עד שנת 1927. לאחר מכן עבר עם אשתו וילדיו לטילינג, כפר בצפון-מזרח אוגנדה, שם אנוך אולינגה חונך בבתי ספר מיסיונרים. הוא קיבל את השכלתו המוקדמת בטילינג ולאחר מכן למד בבית ספר בנגורה, עיר קטנה ליד ביתו, ובבית ספר תיכון במבאלה. לאחר מכן, החל ללמוד באוניברסיטת מקרה, אך לא סיים את לימודיו.
קונגרואנציה
הגדרה כללית
המבנה האלגברי שאיבריו הם מחלקות השקילות של איברי A ביחס לקונגרואנציה, והפעולות בו הן פעולות המנה של כל פעולה f_i הקיימת בA, מכונה מבנה המנה או אלגבראת המנה של A ביחס ל-\equiv ומסומן A /\equiv.
אנוך אולינגה
שירות סובב עולם ומסעות
לאחר שעמיתו מוסא בנאני, שהיה גם כן "יד אמונת האל", נפטר, אולינגה רכש את ביתו בקמפלה. לאחר 1968 הוא ביצע מסעות נרחבים ביניהם היה במערב אפריקה ב-1969, ולאחר מכן בדרום אמריקה, מרכז אמריקה, ארצות הברית, איי שלמה ויפן. ב-1970, ביקר קהילות בהאא'יות בארצות הברית. בעת ששהה בסיאטל, הכין קלטת אודיו עם ברכות במטרה לשלוח אותה לבהאא'ים של קליפורניה, ויומינג ונוואדה. נראה, לפי דבריו, כי הוא התכוון לבקר את הקהילות הבהאא'יות במדינות אלו, אך נכפה עליו לשנות את תוכניותיו. לכן במקום ביקור, הוא שלח להם קלטת. נראה כי צורת דיבורו של אולינגה כללה מונחים רבים מעולם הנצרות, כדוגמת "אחים ואחיות", "חפשו את רצון האל" ועוד. ב-1977, אולינגה ייצג את בית הצדק העולמי בוועידה בינלאומית שנערכה בברזיל ולאחר מכן השתתף בוועידה נוספת במרידה, מקסיקו.
בן דתו של אולינגה, דיזי גילספי, חיבר שיר בשם "אולינגה", וזה היה שיר הנושא של אלבומו של המוזיקאי מילט ג'קסון אשר הופק על ידי קריד טיילור, הוקלט ב-1974 והוצא מחדש לאור ב-1988. כן, נעשתה לו גרסת כיסוי על ידי ג'ודי רפאת באלבום ההוקרה שלה לגילספי ב-1999. "אולינגה" היה גם שמו של שיר של מארי לו ויליאמס שיצא ב-1995.
בצבת הקנאה
תקציר העלילה
באחד הימים כאשר ריצ'רד בבית שקוע בכתיבת ספרו, היא יוצאת בסירת משוטים עם דני לאגם. בלב האגם היא מציעה לדני לשחות לעבר החוף ואם יתעייף היא תאסוף אותו. דני מתחיל לשחות ומתעייף. הוא צועק להלן שתאסוף אותו אבל היא מרכיבה משקפי שמש ולא עושה דבר עד שהוא נעלם במים רק שהיא רואה את ריצ'רד מתקרב היא צועקת וקופצת למים כדי "להציל" אותו.
איגנצי מושצ'יצקי
חייו
בשנת 1926 תפס את השלטון בפולין הגנרל יוזף פילסודסקי, שעמד בראש תנועה הקרויה סנאציה ("הבראה"), שהטיפה נגד השחיתות שפשתה במנגנון הפרלמנטרי בפולין. ב-1 ביוני 1926 נבחר מושצ'יצקי לנשיא פולין, כפי הנראה בשל היותו ידיד של פילסודסקי מן התקופה בה שניהם תמכו בתנועות סוציאליסטיות במחתרת. לאחר מותו של פילסודסקי הייתה למושצ'יצקי השפעה ממתנת בפוליטיקה הפולנית, והוא היה ממתנגדי מדיניותו של שר ההגנה הימני, המרשל אדוורד רידז-שמיגלי. בשלב זה שלט במדינה טריומווירט המורכב ממושצ'יצקי, רידז-שמיגלי, ושר החוץ, הקולונל יוזף בק. השלושה ניהלו אל מול גרמניה ואל מול שכנותיה האחרות של פולין מדיניות כוחנית, והלכו ואיבדו את תמיכת העם הפולני, תוך שפלגים מתנועת ה"סנאציה" הולכים ומקבלים גוון פשיסטי.
ב-17 בספטמבר 1939 נמלטה ממשלת פולין לרומניה הנייטרלית. בעיירה קוסוב ליד גבולה הדרומי של פולין, בטרם עבר את הגבול, חתם מושצ'יצקי, על צו המעביר את השלטון לידי ולדיסלב רצקייביץ', יושב ראש הסנאט הפולני ששהה בצרפת. מושצ'יצקי הוחזק במעצר ברומניה, כדי שלא יפר את הנייטרליות. רומניה התעקשה להמשיך להחזיקו במעצר גם לאחר שהובהר שהוא העביר את כל סמכויותיו לידי הממשלה הפולנית הגולה. אולם בסוף דצמבר 1939, לאור בריאותו הרעועה, הורשה מושצ'יצקי לעבור עם משפחתו לז'נבה, שם מת ב-2 באוקטובר 1946.
דייוויד גארט
רקע משפחתי, שנות ילדותו ולימודיו
את שיעורי הכינור הראשונים קיבל מאביו בגיל 4 בעזרת כינור שנקנה תחילה עבור אחיו הבכור, אלכסנדר. אולם היה זה דוד גארט הצעיר שגילה כישרון של ילד פלא ולכן אביו הפנה אותו להמשך לימודים אצל המורה ההולנדית קוזי וייזנבק. בין השנים 1990–1991 למד אצל זכר ברון באקדמיות למוזיקה בליבק ובקולג' המלכותי למוזיקה בלונדון. החל משנת 1992 היה לתלמידה של אידה הנדל.
כינורותיו
נמנה עם חבר השופטים בתחרות התשיעית הנועדת לקדם קריירות של מוזיקאים עצמאיים ("אינדי") (independentmusicawards) בארצות הברית ובתחרות הבינלאומית למוזיקה בקלן. ב-2010 ביולי הקליט אלבום חדש בשם "סימפוניות רוק".
מדינה פלסטינית
מקור השם
בערבית, השם פַלַסטין (מבוטא בפ' רפה כיוון שבערבית העיצור P לא קיים) הוא שמה הגאוגרפי של ארץ ישראל. מקור השם הוא קיצור של סוריה-פלשתינה, שם שניתן לפרובינקיה יודיאה על ידי האימפריה הרומית לאחר דיכוי מרד בר-כוכבא, במטרה לנתק את הקשר בין היהודים לארצם. בתקופת המנדט הבריטי היה זה שמה של הטריטוריה של המנדט בערבית, אנגלית ועברית. שם זה אומץ על ידי ארגון הגג הפלסטיני, אש"ף.
המנדט הבריטי
הצהרת בלפור שעל-פיה ניתן לבריטניה מנדט מחבר הלאומים על פלשתינה-ארץ-ישראל ("המנדט הבריטי"), קראה להקמת בית לאומי לעם היהודי בארץ ישראל מבלי לפגוע בזכויות עדות דתיות אחרות החיות בארץ. ההנהגה הפלסטינית שללה את ההצהרה הזאת. בראשית ימי המנדט קיוותה ההנהגה הפלסטינית להקמת מדינה ערבית מאוחדת על פי מתאר תוכנית "סוריה הגדולה" (אך חלקם תמכו בהצעה אחרת של פלסטין הגדולה), הכוללת את סוריה, לבנון, ארץ-ישראל וירדן. בשנת 1919 נחתם הסכם ויצמן-פייסל, שהיה אמור להסדיר את היחסים בין התנועה הציונית לבין הממלכה הערבית המאוחדת.
תוכנית החלוקה
הפלסטינים ששללו את ההחלטה פתחו במתקפה על היישוב היהודי בארץ, מתקפה שהסלימה והתפתחה למלחמה, שידועה בישראל כמלחמת העצמאות, ואילו בפי הפלסטינים היא מכונה "א-נכּבּה" (النكبة "האסון"). במהלך המלחמה, כשהחלה הכף לנטות לטובת כוחות המגן העבריים, עזבו פלסטינים רבים את בתיהם (או גורשו מהם) ונמלטו אל יהודה, שומרון ורצועת עזה (שהיו בשליטת ירדן ומצרים) או אל מדינות ערב השכנות. עם ההכרזה על הקמת מדינת ישראל ב-14 במאי 1948, שעות ספורות לפני סיומו הרשמי של המנדט הבריטי, התערבו מדינות ערב השכנות במלחמה ופלשו אל שטח המנדט לשעבר. בסוף המלחמה נקבעו קווי שביתת הנשק ("הקו הירוק") שהשאירו בידי ירדן את יהודה ושומרון ובידי מצרים את רצועת עזה. בשני האזורים האלה היו מרוכזים מאות אלפי פליטים פלסטינים. עשרות אלפי פליטים נמצאו גם במדינות השכנות עצמן, בעיקר בירדן, בסוריה ובלבנון.
בספטמבר 1948, הוקמה ממשלה פלסטינית ברצועת עזה בתמיכת הליגה הערבית כדי להגביל את ההשפעה הירדנית על הבעיה הפלסטינית. ממשלה זו, שקראה לעצמה "ממשלת כל פלסטין" (בערבית: حكومة عموم فلسطين), הכריזה ב-1 באוקטובר 1948 על מדינת פלסטין עצמאית בכל פלסטין שבירתה הוכרזה ירושלים, אם כי בפועל התכנסה בעזה. כנשיא מונה המופתי של ירושלים חג' אמין אל-חוסייני. ממשלת כל-פלסטין הוכרה על ידי שש ממדינות ערב: מצרים, סוריה, לבנון, עיראק, ערב הסעודית ותימן. ירדן ושאר המדינות הערביות לא הכירו ב"מדינת כל-פלסטין". הקמת ממשלת כל-פלסטין הייתה למעשה צעד תעמולתי ולגוף זה לא היו כוח או השפעה. הממשלה הועברה לקהיר בדצמבר 1948 בעקבות מתקפה ישראלית על עזה, והשלטון המצרי לא הרשה לה לחזור לעזה. בכך היא הפכה לממשלה גולה. פלסטינים שחיו ברצועה אומנם קיבלו דרכון של "מדינת כל-פלסטין". בשנת 1951 מינתה הליגה הערבית את מצרים כאחראית על הפלסטינים בעזה, מה שהפחית עוד יותר את סמכויות כל-פלסטין ושריה. לבסוף בשנת 1959, פירק נשיא מצרים גמאל עבד אל נאצר את מה שנשאר מהישות הפלסטינית לטובת הקמת הרפובליקה הערבית המאוחדת, מה שבפועל הנחיל משטר צבאי על עזה.
הרשות הפלסטינית
צעד מהותי לקראת הקמתה של מדינה פלסטינית נעשה בהסכמי אוסלו, שהראשון בהם נחתם ב-20 באוגוסט 1993. בהסכמים אלה מוגדר במפורש השטח שבו יחולו כ"הגדה המערבית (יהודה ושומרון) ורצועת עזה" (המחלוקת העיקרית לגבי הגדרה זו היא האם נכלל בתוכה שטח מזרח ירושלים). מרכיב בולט בהסכם זה הוא נסיגת צה"ל מהערים הפלסטיניות בגדה המערבית (יהודה ושומרון) וברצועת עזה, והקמתה של הרשות הפלסטינית. הסכם אוסלו לא עסק במפורש בעתידה של הרשות, אך הפלסטינים ראו בהקמתה צעד בדרך להקמתה של מדינה פלסטינית במסגרת הסדר הקבע של הסכסוך הישראלי-פלסטיני.
הכרה בין-לאומית
בספטמבר 2011, בעקבות קמפיין 194, התקיימו באו"ם דיונים בבקשת הפלסטינים להכרה במדינה פלסטינית בגבולות הקו הירוק. בעצרת הכללית ה-66 הגיש יושב ראש הרשות הפלסטינית מחמוד עבאס את הבקשה למזכ"ל האומות המאוחדות באן קי מון. ב-29 בנובמבר 2012 הכירה העצרת הכללית של האו"ם (בהחלטה 67/19 שלה) בפלסטין כמדינה משקיפה שאינה חברה בארגון. 138 מדינות תמכו בהחלטה. ב-31 בדצמבר 2014 העלתה הרשות הפלסטינית הצעת החלטה למועצת הביטחון של האו"ם להכרה במדינה פלסטינית כחברה מן המניין, אולם מועצת הביטחון דחתה את ההצעה. מאוקטובר 2011, "מדינת פלסטין" נחשבת לחברה מלאה באונסק"ו.
איתי מטק
ביוגרפיה
בשנת 2018 הועלה לדרגת סא"ל ומונה למפקד גדוד 12, והוביל אותו בפעילות מבצעית. באחת מן הפעילויות הרגו הוא וחייליו חמישה מחבלים בגבול רצועת עזה. בשנת 2020 מונה למפקד בא"ח עוז, תפקיד בו שירת עד שנת 2022. ב-14 בספטמבר 2022 הועלה לדרגת אל"ם ומונה למפקד חטיבת עציון.
אצטדיון דפורטיבו קאלי
באצטדיון הזה חגגה דפורטיבו קאלי זכייה בשני תארים (נכון ל-2017). הראשון היה הגביע הקולומביאני ב-2010, אז גברה על איטגווי דיטיירס 0-2 משערים של ססאר אמייה ואנדרס רמירו אסקובר. בטורניר האפרטורה של 2015 זכתה דפורטיבו באליפות הראשונה שלה מזה עשור וגם היא נערכה במונומנטל דה פלמסקה, כאשר ניצחה דפורטיבו את אינדפנדיינטה מדיין 0-1 במשחק הראשון משער של הרולד פרסיאדו וסיימה בתיקו 1-1 בגומלין באצטדיון אטנאסיו חירארדוט וזכתה באליפות התשיעית שלה.
הר רומם
היסטוריה
בתקופת מלחמת העולם השנייה נעשה שימוש בריכוזי פצלת הסלע האשלגנית שהתגלו בהר לתעשייה הקרמית. בתקופה זו נסללו שבילי ההליכה בהר.
Dancing in the Dark (שיר של ריהאנה)
Dancing in the Dark הוא שיר שהוקלט על ידי הזמרת ריהאנה לפסקול של הסרט "בית". השיר שיצא, ב-5 במרץ 2015, נכתב על ידי אסתר דין, מוזלה, סטארגייט וריהאנה, והופק על ידי סטארגייט וקוק הארל.
לאון ליטינצקי
ביוגרפיה
כיהן בהנהלת הוועד המתאם הכלל-עולמי של יוצאי רוסיה. ארגון זה הוקם מכוח חוק הפדרציה הרוסית, לשם שימור מסורת תרבותית והשפה הרוסית בין יוצאי רוסיה בעולם, וחיזוק ופיתוח יחסי תרבות וכלכלה בין רוסיה למדינות שבהם מתגוררים דוברי רוסית.
וילארד (להקה)
וִילארְד (באנגלית: Willard) הייתה להקת גראנג' אשר הוקמה ב-1989, והייתה ידועה בסצנת הגראנג' בשנות השמונים והתשעים. הלהקה הייתה שונאת-פרסום שניגנה מוזיקה שמזכירה את טאד ומלווינס והתפרקה לאחר אלבום אחד. החברים היו ג'וני קלינט הסולן, אוטיס פ. אוטיס, מארק ספיידרס, דארן פיטרס וסטיב וויד (שתופף גם בלהקת טאד).
אבו מוסעב א-זרקאווי
תולדות חייו
בעיראק, החלו א-זרקאווי וחברי קבוצתו, שנקראה "קבוצת המונותאיזם והג'יהאד", להקים רשת של תאי טרור ברחבי המדינה לקראת הפלישה האמריקאית המתוכננת. עם פרוץ מלחמת עיראק ב-2003, החל הארגון לפגוע במטרות אמריקאיות במדינה. א-זרקאווי, שראה בשיעים כופרים, תכנן פיגועים רבים גם נגד האוכלוסייה השיעית בעיראק. כתוצאה ממעורבותו בטרור נגד ארצות הברית, הציעה ממשלת ארצות הברית פרס של 25 מיליון דולר עבור מידע שיוביל ללכידתו, סכום הזהה לפרס שהועמד על ראשו של אוסאמה בן לאדן במרץ 2004. ב־15 באוקטובר 2004 הוסיפה ארצות הברית את א-זרקאווי ואת ארגונו לרשימת ארגוני הטרור והורתה להקפיא את כל נכסי הארגון שנמצאו בתחומה.
מותו של א-זרקאווי
במרץ 2004, קבוצת מורדים עיראקית פרסמה הודעה הטוענת שא-זרקאווי נהרג ב-2002. לטענתם א-זרקאווי לא הצליח להימלט מהתקפת הטילים בגלל הרגל התותבת שלו, לא סופקו שום ראיות.
Cycles
האלבום יצא לאור עשרה חודשים לאחר האלבום Francis A. & Edward K. היה זה פרק הזמן הארוך ביותר בו לא הוציא סינטרה אלבום בחברת ההקלטות שלו. וזאת אם לא לוקחים בחשבון את תרומתו לאלבום שירי חג המולד, The Sinatra Family Wish You a Merry Christmas, אותו הוציא עם משפחתו בחודש ספטמבר.
טירת אוסו
טירת אוסו, ידועה גם כמבצר כריסטיאנבורג או בפשטות הטירה, היא מושב הממשלה בגאנה. הטירה ממוקמת באוסו, אקרה על חוף האוקיינוס האטלנטי של מפרץ גינאה. המבצר נוסד במאה ה-16 ועבר מיד ליד פעמים רבות. המבצר הבולט הראשון נבנה על ידי הדנים בעשור השישי של המאה ה-17, והמבצר נבנה פעמים רבות מאז מכל מיני סיבות. הוא החל לשמש כמושב הממשלה תחת השלטון הקולוניאלי הבריטי והוא ממשיך לשמש כמושבה עד היום.
היסטוריה
שבט האקוומו כבש את המבצר ב-1693 לאחר שאנשיו, שהתחפשו לסוחרים, הכניעו את דיירי המבצר (שמספרם הצטמצם עקב מוות ומחלות). אסמני, מנהיג השבט, החזיק במבצר כשנה, וסחר עם סוחרים מאומות רבות. ב-1694 מכר אסמני את המבצר בחזרה לדנים תמורת 50 לבנות זהב, אך השאיר בידיו את המפתחות, שאנשי השבט עדיין מחזיקים בהם כיום. בתחילת המאה ה-18 סבל המבצר: ב-1722 דיווחו הבריטים על הזנחת המקום. מאוחר יותר באותה מאה הורחב המבנה, ושיפורים מבניים נעשו ב-1824. חדרי האחסון האחרים, בתי המגורים הצבאיים, הרציף, המצודה והבתים גרמו לטירה לגדול פי ארבעה מגודלו של המבצר. בעשור השביעי של המאה ה-18 היו הדנים באוסו מעורבים בעימות עם אקרה ההולנדית.
שירות המילואים בישראל
הפטור משירות מילואים הוא נרחב – בפועל כ-6% בלבד מאוכלוסיית המדינה רשומים במערך המילואים, ורק כ-1.5% מהאוכלוסייה הם אנשי מילואים פעילים המשרתים למעלה מעשרים ימים בכל שלוש שנים. חיילי המערך מוצבים ביחידות מילואים, שם הם מחזיקים ברוב התפקידים עד רמת מפקד הגדוד, וכן בתפקידי מטה בחטיבות ובאוגדות המילואים, ויש המוצבים ביחידות צבאיות סדירות. בימי שגרה, מערך המילואים עוסק בעיקר באימונים והכשרות – כך, למשל, ב-2018 שיעורם הגיע לכדי 64% מימי המילואים. אוכלוסיית המשרתים, אשר ביצעה בשנת 2018 כשני מיליון ימי מילואים, מונה 400,000 איש שגילם הממוצע 32 לתומכי לחימה ו־30 ללוחמים. היא מהווה 70% מסדר כוחות צה"ל, ו-17% ממנה קצינים.
החובה החוקית לשרת במילואים נקבעה במשך שנים רבות בחוק שירות ביטחון, והחל מ-2008 היא מוסדרת בעיקר בחוק שירות המילואים. החוק, לצד תהליכים אחרים, הביאו את צה"ל לצמצם את היקף ימי המילואים בעשורים האחרונים, בעיקר מטעמים תקציביים, שכן יום מילואים משית על הצבא עלות נוספת של כ-500 שקלים. על ידי הפחתת מספר ימי המילואים השנתי ב-83% בין 2004 ו-2017, צה"ל הקטין הוצאותיו בארבעה מיליארד שקלים. נוסף לחקיקה, ב-2004 החליטה הממשלה כי בל"ג בעומר בכל שנה יצוין "יום ההוקרה למערך המילואים" על מנת לעורר אהדה ציבורית והערכה למשרתים.
חובת שירות המילואים
מאז 2001 הוחל שירות מילואים גם במשמר הגבול. תחילה נקבע עיקרון זה כהוראת שעה, אך בחוק שירות המילואים עוגן שירות המילואים במשמר הגבול כהוראה קבועה, המותנית בהסכמתו של חייל המילואים או בכך ששירת במשמר הגבול גם בשירות הסדיר. שירות מילואים מתבצע גם ביחידות סמך של משרד ראש הממשלה, כגון שירות הביטחון הכללי ו"המוסד".
קצבאות לחייל מילואים שנפגע
בשנת 2002 אישרה הכנסת את חוק תשלום קצבאות לחיילי מילואים ולבני משפחותיהם, התשס"ב-2002, המשפר את הקצבאות לחייל מילואים שנהרג או הפך לנכה עקב שירותו במילואים.
בקולנוע ובטלוויזיה
סרט נוסף, המתאר את חוויית אנשי המילואים, הוא הסרט "מילואים" שצולם בתחילת שנות התשעים.
חתול ביצות
חתול ביצות (שם מדעי: Felis chaus), מין בסוג חתול שבמשפחת החתוליים, ובו 3 תת-מינים.
מאפיינים
חתול הביצות חי בעיקר באזורים לחים או בעלי מקווי מים קרובים; הוא נפוץ באזורים שונים: החל מאזור מצרים (בקרבת הנילוס) ומערב אסיה ועד אזור הודו, סרי לנקה ודרום-מזרח אסיה. חתול זה הסתגל לשלל בתי גידול טבעיים בעלי אקלים ומאפיינים גאוגרפיים שונים, החל מסוואנות ויערות טרופיים יבשים ועד צמחייה לאורך מקווי מים; אולם הוא אינו חי ביערות גשם.
כריסטופר נולאן
סגנון קולנועי
לעיתים קרובות הדמויות שלו מוטרדות רגשית, אובססיביות, ומעורערות מבחינה מוסרית. הם מתמודדים מול פחדים וחרדות של בדידות, אשמה, קנאה וזכרונות לא נעימים. על ידי הטלת הפחדים והתקוות בחוויה היומיומית שלנו אל מציאות חלופית, נולאן הופך אותם לנגישים יותר לקהל אוניברסלי. גיבורי סרטיו של נולאן מונעים לעיתים קרובות על ידי אמונות פילוסופיות, וגורלם מעורפל. בכמה מסרטיו, הגיבור והאנטגוניסט הם דימויי מראות זה של זה, נקודה ששניהם מודעים אליה. באמצעות ההתנגשות של האידאולוגיות, נולאן מדגיש את הטבע האמביוולנטי של האמת. גם שאלות אונטולוגיות הנוגעות לטבע הקיום והמציאות ממלאות תפקיד מרכזי בגופו. המבקר אלק פרייס ציין כי משבר קיומי של דמויותיו "הנאבקים עם האופי החלקלק של הזהות" הוא נושא נפוץ בסרטיו של נולאן. העולם האמיתי (או האובייקטיבי) הוא בעל חשיבות פחותה מהאופן שבו אנו סופגים וזוכרים, וזו המציאות שנוצרה (או הסובייקטיבית) היא החשובה באמת. "זה רק במוח ובלב שבו כל תחושה של קביעות או שיווי משקל ניתן למצוא אי פעם."
חיים אישיים
לבני הזוג יש ארבעה ילדים והם מתגוררים בלוס אנג'לס. הוא מגן על פרטיותו, ולעיתים רחוקות הוא דן בחייו האישיים בראיונות. עם זאת, הוא שיתף בפומבי חלק מהחששות הסוציו-פוליטיים שלו לעתיד, כמו התנאים הנוכחיים של נשק גרעיני וסוגיות סביבתיות, שלדבריו יש לטפל בהן.
שחר בר דוד
ביוגרפיה
בר דוד נולד בכפר סבא להורים שלמה ומדלן בר דוד, בן שלישי וזקונים.
בצעירותו למד בחטיבת "שרת" ולאחר 3 שנים התקבל לתיכון "כצנלסון" במגמת כדורסל, משם המשיך למחלקת הנוער של מכבי תל אביב ושיחק במשך 3 שנים לצד יותם הלפרין וגיא פניני. בשנת 2001 זכה יחד עם הקבוצה בתואר משולב של גביע-אליפות המדינה לנוער.
קריירה מקצועית
החל מספטמבר 2019 מגיש בר דוד פינה קבועה מדי שבוע ב"פותחים יום"- ערוץ 13- מתארח אצל נועה רוזין ואלעד זוהר ומציג את הסרטונים הכי פופולריים שהיו ברשת באותו השבוע. החל מפברואר 2020, מגיש בר דוד בתוכנית הרדיו של לאה לב ושי גולדשטיין בתחנה 103FM, פינה בה הוא מדבר על 5 הנושאים הכי חמים שהיו באינטרנט השבוע.
Paparazzi
הסינגל יצא ב-6 ביולי 2009 בבריטניה וכעבור ארבעה ימים באוסטרליה. בתחילה תוכנן כי "LoveGame" יצא כסינגל השלישי בבריטניה, אך כאשר מילות השיר והקליפ שלה נחשבו שנויות במחלוקת, הוחלט כי "Paparazzi" יצא במקומו. "Paparazzi" זכה לשבחים ביקורתיים על אופיו ה-"כיפי וידידותי למועדונים". ביציאתו, זכה השיר לשבחים רבים ונחל הצלחה מסחרית. הוא נכנס לעשרת המובילים בארצות הברית, אוסטרליה, קנדה, אירלנד, ובריטניה, ובפסגות מצעדי צ'כיה גרמניה ומצעדי הפופ והמועדונים של בילבורד.
פיתוח
את הקליפ ביים הבמאי השוודי, ג'ונאס אקרלונד, שביים בעבר קליפים לאמנים כמו מדונה, להקת רמשטיין, מובי, להקת מרסקי הדלעות, ולהקת U2. אשתו, בי אקרלונד נשכרה כסטייליסטית של גאגא לסרטון. הוא צולם ב-13 וב-14 באפריל 2009 בווילה דה לאון במאליבו, קליפורניה, ובשאטו ד'אור בשכונת בל אייר, בלוס אנג'לס. גאגא אמרה לחדשות MTV כי היא מרוצה מהגרסה המוגמרת לסרטון של השיר, ומשווה אותו לסרט קצר. בראיון לעיתונאות הקנדית ב-26 במאי 2009, גאגא ציינה את הקליפ שלה כ-"עבודה היצירתית המדהימה ביותר שהיא הקימה עד כה". היא המשיכה ותיארה את המסר של הסרטון,"'יש לו מסר אמיתי, אמיתי, עוצמתי, על זנות תהילה ומוות ועל מותם של סלבריטאים, ומה שזה גורם לצעירים. הקליפ בוחן רעיונות לגבי סוג של מצבים היפרבוליים שאנשים ילכו אליהם כדי להיות מפורסמים. באופן ספציפי יותר פורנוגרפיה ורצח. אלה כמה מהנושאים המרכזיים בקליפ'."מאוחר יותר, כאשר הצטלמה לשער המגזין "V", גאגא האמינה שדיאנה, הנסיכה מוויילס הוזכרה בסרטון בטענה שהיא מתה בגלל היותה קדושה מעונה סמלית לתהילה. הסרטון אמור היה להוקרן בבכורה ב-4 ביוני 2009, בבריטניה ובאירלנד, בערוץ 4. עם זאת, בזמן שהייתה בסבב הופעות באוסטרליה, גאגא פרסמה הודעה בחשבון הטוויטר שלה ב-29 במאי 2009 באומרה "תפסיק להדליף את הקליפים המזוינ** שלי!", שהתייחס לסרטונים שיצאו ללא הסכמתה.
אינפקציה (להקה)
אינפקציה היא להקת פאנק-מטאל אלטרנטיבי ישראלית שהוקמה ב-1995 בפתח תקווה. הלהקה מתאפיינת בשירים בוטים, לרוב בעלי נימה הומוריסטית ולעיתים הומור שחור.
היסטוריה
ניר טרטר הכיר את גיא בן שטרית בעת ששניהם היו בתיכון. בעת שטרטר הוזמן למסיבת יום הולדת של בן שטרית והחלו לנגן ביחד. היוזמה ללהקה הגיעה לאחר שנים של חברות של שניהם, לאחר שטרטר טען שהשירים של בן שטרית מתאימים להשמעה ציבורית. את שמי את צירפו ללהקה לאחר שבן שטרית איתר אותו בעת שהיו שניהם סטודנטים ברימון בית ספר למוזיקה.
אלכסנדרו הרע
מלכותו
בשנת 1592 הועלה לכס מולדובה במקום ארון הטירן שהודח. עם זאת, מפני שארון וודה הצליח למשוך בזמן וקבל דחייה מסוימת על מנת שיוכל להחזיר את החובות שצבר כדי לקנות לעצמו מהטורקים את כתר מולדובה אלכסנדרו התבקש לעבור לוולאכיה ולקבל כפיצוי את כתר נסיכות זו. התמנה לשליט ולאכיה במקום שטפאן החרש שהודח בגלל "אי כשירות" לתפקיד, למעשה אי תשלום חובות אישיים. אולם גם אלכסנדר הגיע לבוקרשט כשבפמלייתו כאלו שהלוו לו כספים על מנת לקנות את כתר המלכות. כדי לשלם להם את חובותיו, בדומה לשליט הקודם, שטפאן החרש, הטיל על התושבים מיסים חדשים שנחשבו קשים מנשוא. משום כך קיבל את הכינוי "הרע". מלוכתו הרודנית קוממה נגדו בויארים רבים שבהמשך נעצרו והוצאו להורג. לפי האגדה (המופיעה בספר הונגרי בן זמנו, של סאמושקזי), התליין התרשם כל כך מאישיותו של הבאן של קראיובה מיכאל האמיץ (מיכאי ויטיאזול), שהחליט על דעת עצמו לפוטרו מעונש ולהשאירו בחיים. נושיו של אלכסנדר מקונסטנטינופול השיגו את הדחתו בספטמבר 1593. הוחלף דווקא במיכאל האמיץ, שהיה בעל קשרים טובים בבירה העות'מאנית.
דיסקודרמוליד
רקע
סינתזה כימית היא לרוב יעילה כאשר מספר המודיפיקציות הכימיות ("צעדים") הנדרשות על מנת להגיע מחומר A לחומר B הוא מועט. אך כאשר מספר הצעדים גדל, ניצולת ההליכים הכימיים יורדת ויש צורך לפנות להליכים ביו-סינתטיים [2].
ג'ו שפירא
חברת שארוב השקעות
ב-1981 הקים את המיזם המשמעותי הראשון שלו, חברת ההשקעות .Sha-Rub Investment Co בשיתוף עם בת דודתו שילה. החברה רכשה נכסי נדל"ן נחשלים, השביחה ומכרה אותם במהירות בשוק גואה.
חברת וידאומטריקס
תוך זמן קצר, החברה הפכה לאחת היצרניות הגדולות ביותר בחוף המערבי בארצות הברית, כששפירא וכרמל הובילו אותה להנפקה ציבורית מוצלחת בבורסה לני"ע בת"א.
אתר JDate.com
בהובלת שפירא כיו"ר ומנכ"ל, Matchnet גייסה קרוב ל-50 מיליון דולר במספר הנפקות פרטיות וציבוריות בבורסה לני"ע בפרנקפורט, גרמניה. הכסף שגויס שימש להפיכת JDate למובילה בתחום באמצעות 12 רכישות בסך של למעלה מ 30 מיליון דולר במהלך השנים 2000-2005. בשילוב עם הרכישות, בוצעה אסטרטגיה עסקית יצירתית שלוותה בהשקעת משאבים גדולים שהופנו לשיווק ופרסום, אשר הקנו ל Matchnet את המובילות בענף. שפירא הוביל את החברה בכניסתה לישראל ומאוחר יותר במיזוג עם אתר Cupid.co.il ל Matchnet לשם הבטחת ההובלה גם בשוק בישראל.
כור תעשיות
עד שנות השמונים
בשנת 1958 הפכה כור לחברה בע"מ במסגרת חברת העובדים. כחברה בחברת העובדים הייתה החברה מחויבת לעקרונות הקואופרציה ובהם ערבות הדדית בין מפעלים כושלים, שנועדה לשמר אותם פעילים ויהי מה, הרתמות למשימות לאומיות (כגון קליטת עלייה, פיתוח הנגב ופיזור אוכלוסין) ותנאי עבודה ושכר הוגנים תוך שיתוף נציגי עובדים בהנהלה. התאגיד התנהל על ידי פוליטיקאים ועסקנים שלא ניהלו אותו לפי שיקולים כלכליים רציונליים בלבד. במסגרת זו פתח התאגיד מפעלים בעיירות פיתוח ואזורי ספר. בשנות השישים היה התאגיד הגדול והרווחי ביותר בישראל ואף פתח חברה להשקעות במדינות אפריקה. בשנים אלה גם הגדיל התאגיד את החזקותיו בתחומי האלקטרוניקה, תקשורת והכימיה. בשנת 1973 מוזגה פעילות התעשייתית של המשביר המרכזי לתוך כור. לכור היו ב-1978 100 מפעלים בארץ ו-50 בחו"ל, 100 חברות שיווק ושירותים והקונצרן העסיק כ-23,000 עובדים. החברות והמפעלים אורגנו בתשע חטיבות.
בשליטת איי די בי של נוחי דנקנר
בשנת 2006 נרכשה השליטה בכור על ידי קבוצת אי.די.בי. בראשות נוחי דנקנר.
מצודת גורי
לאחר כיבוש עיר בידי האימפריה הרוסית בשנת 1801. הוצב במצודה גדוד רמנים (grenadier) רוסי כחיל מצב, אבל חשיבותה הלכה ופחתה. כך תואר המצודה באנציקלופדיה מהמאה ה-19:
מיי סיסטר'ס מאשין
ב-2010 התאחדה הלהקה לכבוד ערב הופעה לזכרו של ליין סטאלי שהיה חברו ללהקה של פולוק בהרכב המוקדם של אליס אין צ'יינס. לאחר מכן המשיכה הלהקה לנגן במספר הופעות במשך שנה נוספת.
נטשה בדמן
ביוגרפיה
בדמן עובדת בשווייץ כעובדת סוציאלית, ודוברת גרמנית, אנגלית, צרפתית ואיטלקית. כעת היא מתגוררת בוינצנאו, שווייץ ביחד עם בעלה טוני ובתה אנסטסיה.
צורניות
הצורניות הן קבוצה מרכזית של יצורים חד-תאיים בעלי גרעין (איקריוטים) המרכיבה את אחד הסוגים הנפוצים ביותר של פלנקטון, הפיטופלנקטון. מרבית הצורניות הן יצורים חד-תאיים, אם כי יש מינים היוצרים שרשראות או מושבות פשוטות. אחד מהמאפיינים הייחודיים של הצורניות הוא מעטפת התא המורכבת ברובה מסיליקה (תחמוצת צורן, מכאן השם העברי). הצורניות מופיעות במגוון רחב של צורות והן מבוססות בדרך כלל על שני צדדים בלתי סימטריים עם פיצול ביניהם, ומכאן גם שם הקבוצה – דיאטומאות, שמקורו ביוונית ומשמעותו "בנוי משנַיים".
קרב סדאן
רקע
ראש המטה הכללי הפרוסי, הלמוט פון מולטקה הזקן ניצל עובדה זו על מנת לתפוס את הכוח הצרפתי בתנועת מלקחיים. בהותירו את הארמיות הראשונה והשנייה במץ נטל מולטקה את הארמייה השלישית וארמיית המז ולכד את הצרפתים ליד העיירה בומון-אן-ארגון (Beaumont-en-Argonne) ב-30 באוגוסט. לאחר התקלות בה נהרגו 5,000 חיילים צרפתים, הסיג המרשל מק-מהון את צבאו לסדאן על מנת שיוכל לנוח, להתחזק, להתחמש ולהצטייד במבצר שבמקום המוגן על ידי גבעות ובערוץ הנהר מז. לאחר התאוששות קצרה יצא הגיס הראשון לסייר את הקווים הפרוסיים אך נלכד מיד על ידי כוח פרוסי עדיף, מנותק מעורפו ובלי תחמושת מספיקה.
מהלך הקרב
מיד לאחר שניתנה פקודת הנסיגה נטל גנרל אחר, עמנואל-פליקס דה וימפפן (Emmanuel Félix de Wimpffen), את הפיקוד, שינה את הפקודה והורה על עמידה והתנגדות. אולם, ההתקדמות האמיצה של הכוחות הצרפתים בהנהגתו של וימפפן לכיוון לה מונסל נבלמה ונהדפה על ידי כוחות פרוסיים רעננים שנעו בחיפוי אש ארטילרית עזה. בשעה שהפרוסים מתקיפים מצפון-מזרח וממזרח והבווארים מדרום-מזרח, תחת אש ארטילרית עזה וכשדרך הנסיגה מצפון-מערב חסומה, נכנעו לבסוף הצרפתים לפני השעה 12:00 בצהריים. עם זאת, הגנרל ז'אן-אוגוסט מרגריט (Jean Auguste Margueritte) הורה על התקפת-פרשים אחרונה ונואשת לכיוון צפון-מערב, שהתנפצה אל מול תותחי הפרוסים ובה נפצע מרגריט באורח אנוש. הכוחות של דה וימפפן בדרום המשיכו להילחם בחירוף-נפש עד אחר הצהריים, אז פקד עליו נפוליאון להפסיק את הטבח חסר התוחלת. בערבו של יום הורה נפוליאון השלישי על הנפת דגל לבן ושלח את חרבו עם איגרת כניעה לאוהל של וילהלם.
השפעה הרסנית על צרפת
ב-28 בינואר 1871 נחתם הסכם שביתת נשק עם ביסמרק, בפרנקפורט. תנאי ההסכם היו חמורים ביותר לצרפת: אובדן חבל אלזס לוריין, תשלום פיצויי מלחמה בסכום כבד, וצבא כיבוש החונה בצפון צרפת. במשך חודשיים בין מרץ 1871 ומאי 1871 פרץ בפריז ובערי השדה המרד המכונה "הקומונה הפריזאית", במהלכו אילצו חוגים מהפכניים וסוציאליסטים את ממשלת הרפובליקה השלישית הצעירה לצאת מפריז לורסאי, והכריזו על ממשלה סוציאליסטית בפריז עצמה. לאחר דיכוי הקומונה הפריזאית, נותרה שאלת המשטר בצרפת פתוחה וקרועה בין קבוצות מלוכנים ורפובליקאים. בפברואר 1875, סדרה של חוקים שחוקק הפרלמנט כוננו לבסוף את הבסיס החוקתי לרפובליקה החדשה, הרפובליקה הצרפתית השלישית. במרכז הרפובליקה עמדה דמותו של נשיא צרפת.
מונירה ח'אנום
המסע לעכו ונישואיה עם עבד אל-בהאא
בשנת 1871, בהאא אללה הביע את התעניינותו במונירה וייחל לכך שתהפוך לאשתו של בנו, עבד אל-בהאא. על כן, ביקש בהאא אללה משיח' סלמאן להגיע אל אספהאן כדי לקחת את מונירה ולהביאה לעכו. שיח' סלמאן ביקש מדודה של מונירה, 'מלך המרטירים', רשות לקחת אותה אתו, וציין כי בדרכם לעכו יעברו דרך מכה יחד עם עולי הרגל שמגיעים להתפלל סביב הכעבה. מנקודה זו ואילך, מונירה הפכה למקורבת אף עוד יותר למעגל האירועים המרכזי של ההיסטוריה הבהאית.
The Hardest Part (שיר של קולדפליי)
השיר נכלל גם באלבום ההופעה של קולדפליי "LeftRightLeftRightLeft", בגרסה זו מבצע כריס מרטין את השיר בליווי פסנתר וקולות רקע בלבד.
קליפ
את הקליפ ביימה מרי ויגמור.
דאני (קבוצה אתנית)
השם דאני נכנס לשימוש אחרי המסע (בראשות האתנולוג האמריקאי מתיו סטירלינג) שארגן המכון סמיתסוניאן והממשל הקולונאילי ההולנדי אצל בני מוני בשנת 1926. בשנת 1954 ביקר אצל בני דאני המיסיונר ההולנדי הראשון. להבדיל מהאינדונזים, בני דאני הם בעלי שיער מקורזל ועור שחור. הגברים בני דאני משתמשים תכופות בקוטקות כיסויים מיוחדים לפין. בנוסף נושאים בני דאני קישוטי גוף כמו נוצות, קולרים, וציורי גוף. הם משתמשים בכלי אבן או עצם וצדים בעזרת חץ וקשת. מספרם של בני דאני אינו ודאי: לפי מקורות שונים הוא 250,000 או רק 40,000. לפי נתונים אחדים, כ-100,000 מביניהם חיים בעמק באליים, מתוכם 20,000 באזור התחתי ו 20,000 באזור העילי של העמק וכ-50,000 במרכזו. ממערב לעמק באליים חיים בני לאני, שנקראו לא נכון "דני המערביים" ומספרם כ-180,000.
הנצרות
המיסיונרים ההולנדים הראשונים הגיעו למפרץ דורה בפברואר 1855. ב-1872 התיישבו במנוקווארי. לקח חמישים שנה עד שהצליחו לנצר חלק מהתושבים. בפפואה המערבית. הקפטן ואן אווברם פגש לראשונה את בני דאני בשנים 1920–1921 ותיאר אותם כ"גאים, יהירים ולוחמניים". אחרי שנה מסע של קפטן קרמר גרם למגפת דיזנטרייה חיידקית בקרב הילידים. המסע בשנת 1926 בקרב בני מוני הדביק לבני דאני את השם הזה, לפי המילה "נדאני" שהשתמשו בה בני מוני. הגישה אל תושבי העמק באליים נפתחה על ידי אמריקאים בראשות ריצ'רד ארצ'בולד בשנים 1938–1939. בימי הכיבוש היפני במלחמת העולם השנייה פונו המיסיונרים ההולנדים מפפואה. הם חזרו בתום המלחמה. אז אורגנו גם טיסות תיירים לצורך צפייה מלמעלה על עמק באליים ועל תושביו. החל משנת 1954 הרשתה הולנד כניסת מיסיונרים פרוטסטנטים של Christian and Missionary Alliance (CAMA) (בהשראה בעיקר אוונגליסטית קלוויניסטית) לאזור עמק באליים. הצטרפו אנשי Australia- Pacific Christian Mission (APCM). ב-1955 הגיעו מיסינרים בפטיסטים אוסטרלים, שהתחברו ל APCM ול Regions Beyond Missionary Union המעבר לנצרות התלווה בהרבה לבטים, סכסוכים ואמונות תפלות. היו גם מקרים של רציחת מיסיונרים. בהמשך חלק מהאליטה של הכפרים - מכשפים, שמאנים ומרפאים הלכו ללמוד בבית הספר של המיסיונרים. בשנות ה-1970 הכנסיות הנוצריות שמרו על עמדה נייטרלית בעימות בין השלטון האינדונזי לחסידי הפילוג מקרב התושבים. כיום רוב האוכלוסייה משייכת עצמה לכנסיות הפרוטסטנטיות.
תומאס קרנמר
תולדות חייו
ב-1532 נשלח קרנמר כשגרירו של הנרי השמיני לקרל החמישי, קיסר האימפריה הרומית הקדושה. הוא התקרב לחוגים לותרנים ולמד את עקרונות הרפורמציה הפרוטסטנטית. במהלך שהותו בגרמניה פגש את אחייניתו של מרטין לותר, מרגרט אוסיאנדר, ונשא אותה לאשה. כיוון שהיה עדיין כומר קתולי, נאלץ להסתיר את נישואיו.
פולה ניובי-פרייזר
ביוגרפיה
פולה ניובי-פרייזר נולדה בדרום רודזיה (כיום זימבבווה) וגדלה בדרום אפריקה, שם היא הייתה שחיינית מקצועית כילדה. היא זכתה באליפות העולם באיש הברזל בהוואי במשך 8 פעמים בשנים 1986, 1989-1988, 1994-1991, ו-1996. מכונה "מלכת קונה"
ג'וש בולט
ביוגרפיה
ג'ושוע ראיין בולט נולד בליברפול ב-2 במאי 1994, וגדל בפרבר האנט'ס קרוס בליברפול.
קריירה
בולט גילם את בריאן האריס, דמות מרכזית, בדרמת הטלוויזיה בת שני חלקים "The Crash", שבמרכזה תאונת דרכים בהשראת אירועים אמיתיים. הוא גילם את דניאל בעונה השלישית של "סקוט וביילי".
הוא הופיע בחמישה פרקים של העונה העשירית של סדרת הטלוויזיה "בנידורם". בשנת 2019 הוא גילם את דונל בסרט, "A Good Woman is Hard to Find".
קרן השידור הציבורי (הולנד)
היסטוריה
לפני הארגון מחדש בשנות האלפיים, מערכת השידור הציבורית ההולנדית נוהלה על ידי ארגון שידור ציבורי אחר בשם Nederlandse Omroep Stichting (NOS) אשר הפך לחלק מהארגון המחודש.
You Don't Know Love (שיר של אולי מארס)
וידאו קליפ
הווידאו קליפ של הסינגל, שצולם ברחבי לאס וגאס, יצא בערוץ היוטיוב של אולי מארס ב-15 ביולי 2016. נכון לספטמבר 2022, הוא נצפה למעלה מ-25 מיליון פעמים.
סיפור אהבה (סיפור)
סיפור אהבה הוא סיפור קצר מתוך הספר "עשן" מאת הסופר אהרן אפלפלד. הספר פורסם לראשונה בהוצאת "עכשיו" בשנת 1962.
החל משנת 2011 הסיפור נכלל בבחינת החובה בספרות בתעודת הבגרות.
הבדלים בין הדמויות
בעוד שרוזה הגיעה מאירופה בגיל צעיר מאוד, קובה הגיע בגיל מאוחר, לאחר שאיבד את אשתו ובתו. הכוח המניע את שניהם במהלך הסיפור הוא שונה: בעוד את רוזה מניע כוח החיים והיא מדחיקה את המאורעות כדי להמשיך ולבנות חיים חדשים, את קובה מניע כוח המוות, האובדן, ייסורי המצפון והחרטה שבסופו של דבר מושכים אותו אל מותו. ההבדלים ביניהם מבטאים בין השאר את הקונפליקט שבין זיכרון ושכחה לגבי השואה.
קרב מפרץ בנטרי
העילה לקרב הייתה ניסיון של הצרפתים להעביר אספקה למלך ג'יימס השני במסגרת ניסיונותיו להשיב לידיו את כס השלטון האנגלי. תוצאות הקרב לא היו חד משמעיות: הצרפתים הצליחו להעביר אספקה למערכה האירית של ג'יימס והצי הצרפתי בפיקודו של שאטורנו הסב נזק רב לצי האנגלי, אך ההצלחות הטקטיות של הצרפתים לא הביא להשגים אסטרטגיים.
סאמוס
אטימולוגיה
לפי סטראבון, שם האי הגיע מהמילה הפיניקית ל"גבוה".
היסטוריה
במהלך מלחמת העולם השנייה נכבש האי על ידי גרמניה הנאצית.
גאוגרפיה
האי היה במוקדן של מספר רעידות אדמה חזקות. ביולי 1875 נהרסו ברעידת אדמה 150 בתים ועשרה אנשים נהרגו. רעש אדמה נוסף פקד את האי בשנת 1904.
אתרי מורשת
כחלק ממורשתו של פיתגורס יליד האי נהוגה באי עד היום מכירה לתיירים של מה שידוע כגביע פיתגורס (או כוס ה'צדק'), הנחשב כהמצאה של פיתגורס. ההראיון והפיתגוריון הם אתרי מורשת עולמית מאז שנת 1993.
ראז'ון רונדו
דאלאס מאבריקס
בדצמבר 2014 עבר רונדו לדאלאס מאבריקס ביחד עם דוויט פאוול בטרייד שכלל גם את ג'מיר נלסון, ברנדן רייט, ג'יי קראודר ובחירות דראפט עתידיות. רונדו, שהגעתו לוותה בציפייה גדולה מצד המאבריקס, לא הצליח ליצור את השינוי, ואף הסתכסך עם המאמן, ובעקבות זאת דאלאס הודחה מהפלייאוף בסיבוב הראשון.
לוס אנג'לס קליפרס
ב-25 במרץ 2021 עבר רונדו ללוס אנג'לס קליפרס, תמורת לו ויליאמס.
הובנה
עץ שחור או הָבְנֶה (קרי: הוֹבְנֶה; שם מדעי: Diospyros ebenum. נקרא גם "אבוני" (ebony) אף על פי שמושג זה מציין גם עצים שחורים אחרים), הידוע גם כהובנה הודי או כהובנה סרי לנקי (בהתאם למוצאו), הוא עץ מסוג Diospyros. העץ, המשמש כחומר גלם, הוא כבד ושחור. העץ הוא ירוק־עד וגודלו בינוני. בממוצע, גובהו כ־20–25 מטר, אורך עליו כ־6–15 ס"מ ורוחבם כ־3–5 ס"מ. פירותיו בקוטר 2 ס"מ, ודומים במקצת לאפרסמון. על אף גודלו הרב, צמיחתו איטית מאוד.
נייג'ל דה יונג
קריירת מועדונים
ב-19 באוקטובר 2002 דה יונג ערך את הופעת הבכורה שלו בקבוצה הבוגרת של אייאקס אמסטרדם. הוא החל להרשים במהירות, והפך לאהוב בקרב אוהדי הקבוצה. בתור שחקן ימני רב-צדדי, הוא שיחק לעיתים בחוליית הקישור ולעיתים בהגנה. עם זאת, מאוחר יותר בקריירה שלו באייאקס הוא מיעט לפתוח בהרכב ולא קיבל דקות משחק רבות.